Poštovani,

Kompanija **Coca-Cola HBC Srbija raspisuje konkurs za sedmi po redu Coke Summership program prakse** za studente treće (sa odslušanim predavanjima) i četvrte godine, apsolvente, diplomce koji su studije završili najkasnije u prethodne dve godine, kao i polaznike master studija.

Ovaj program traje šest nedelja i uključuje rad sa mentorima na realnim projektima, mnogobrojne edukacije i treninge, kako bi polaznici mogli da upoznaju jedan veliki sistem kakav je Coca-Cola HBC Srbija i uspešno započnu svoju poslovnu karijeru. Prijave se obavljaju na sajtu <http://www.cokesummership.com/>, a na ovom linku ujedno možete naći dodatne informacije o programu.

Od velikog značaja za motivisanje što većeg broja kandidata da se prijavi na konkurs, bila bi **logistička podrška Vaše institucije** tokom perioda prijave kandidata: **od 15. aprila do 20. maja**. Ona bi se ogledala u vidu **promocije konkursa na Vama raspoloživim kanalima**, kao i **širenjem vesti među studentima** koji su potencijalni kandidati. U zavisnosti od prirode kanala komunikacije, od naše agencije dobijate gotove materijale za plasiranje, uključujući i informativne postere koji bi mogli da se nađu u prostorijama Vašeg fakulteta, te stoga ne bi postojala nikakva obaveza sa Vaše strane u tom pogledu.

Stojimo Vam na raspolaganju za sve dodatne informacije i inicijative.

Osoba za kontakt: Kristina Maksimović, [kristina.maksimovic@represent.rs](mailto:kristina.maksimovic@represent.rs) 066 411 819

S poštovanjem,

Coca-Cola HBC Srbija